CELEX: 32006R1989
Language: lt
Date: 2006-12-21 00:00:00
Title: 2006 m. gruodžio 21 d. Tarybos reglamentas Nr. 1989/2006, iš dalies keičiantis Reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo bei panaikinančio Reglamentą (EB) Nr. 1260/1999, III priedą

L 411/6              LT              Europos Sąjungos oficialusis leidinys                       2006 12 30

                                  Tarybos reglamentas Nr. 1989/2006

                                         2006 m. gruodžio 21 d.

                          iš dalies keičiantis Reglamento (EB) Nr. 1083/2006,
              nustatančio bendrąsias nuostatas dėl Europos regioninės plėtros fondo,
                            Europos socialinio fondo ir Sanglaudos fondo
                    bei panaikinančio Reglamentą (EB) Nr. 1260/1999, III priedą

EUROPOS SĄJUNGOS TARYBA,

atsižvelgdama į Bulgarijos ir Rumunijos stojimo sutartį 1, ypač į jos 4 straipsnio 3 dalį,

atsižvelgdama į Bulgarijos ir Rumunijos stojimo aktą 2, ypač į jo 56 straipsnį,

atsižvelgdama į Komisijos pasiūlymą,

kadangi:

(1)        Pagal Stojimo akto 56 straipsnį, jeigu dėl stojimo būtina daryti po 2007 m. sausio 1 d.
           galiosiančių aktų adaptacijas, o būtinos adaptacijos nebuvo numatytos Stojimo akte arba jo
           prieduose, būtinus aktus priima Taryba, nebent pirminį aktą priėmė Komisija.

(2)        Tarybos reglamente (EB) Nr. 1083/2006 3 nustatytos pagrindinės taisyklės,
           reglamentuojančios paramą iš Europos regioninės plėtros fondo, Europos socialinio fondo
           ir Sanglaudos fondo bei jų tikslai. Pagal 53 straipsnį, to Reglamento III priede, remiantis
           objektyviais kriterijais, nustatomos bendro finansavimo normoms taikomos viršutinės ribos
           veiksmų programose pagal valstybę narę ir tikslą. Reglamento (EB) Nr. 1083/2006
           III priedas turėtų būti adaptuotas, siekiant atsižvelgti į Bulgarijos ir Rumunijos įstojimą į
           Europos Sąjungą.

1
          OL L 157, 2005 6 21, p. 11.
2
          OL L 157, 2005 6 21, p. 203.
3
          OL L 210, 2006 7 31, p. 25.
 ---pagebreak--- 2006 12 30         LT               Europos Sąjungos oficialusis leidinys                         L 411/7

(3)      Būtina užtikrinti, kad kuo greičiau būtų priimtos visos su struktūriniais fondais ir
         Sanglaudos fondu susijusių teisės aktų techninės adaptacijos, siekiant, kad Bulgarija ir
         Rumunija galėtų teikti programavimo dokumentus nuo jų įstojimo į Europos Sąjungą
         dienos.

(4)      Todėl Reglamentas (EB) Nr. 1083/2006 turėtų būti atitinkamai iš dalies pakeistas,

PRIĖMĖ ŠĮ REGLAMENTĄ:

                                               1 straipsnis

Reglamento (EB) Nr. 1083/2006 III priedas yra pakeičiamas šio reglamento priede pateiktu tekstu.

                                               2 straipsnis

Šis reglamentas įsigalioja tik tuo atveju, jei įsigalioja Bulgarijos ir Rumunijos stojimo sutartis, šios
Sutarties įsigaliojimo dieną.

Šis reglamentas yra privalomas visas ir tiesiogiai taikomas visose valstybėse narėse.

Priimta Briuselyje, 2006 m. gruodžio 21 d.

                                               Tarybos vardu
                                               Pirmininkas

                                            J. KORKEAOJA
 ---pagebreak---    L 411/8                LT           Europos Sąjungos oficialusis leidinys                       2006 12 30

                                                   PRIEDAS

                                                 „III PRIEDAS

                           Bendro finansavimo normoms taikomos viršutinės ribos
                                         (nurodyta 53 straipsnyje)

             Kriterijai                Valstybės narės                  ERPF ir ESF         Sanglaudos fondas
                                                                                                Finansavimo
                                                                         Finansavimo            reikalavimus
                                                                         reikalavimus       atitinkančių išlaidų
                                                                     atitinkančių išlaidų         procentas
                                                                           procentas

1) Valstybės narės, kurių         Bulgarija, Čekija, Estija,       85 % konvergencijos             85%
vidutinis BVP vienam              Graikija, Kipras, Latvija,       ir regioninio
gyventojui 2001–2003 m.           Lietuva, Vengrija, Malta,        konkurencingumo bei
laikotarpiu nesiekė 85 %          Lenkija, Portugalija,            užimtumo tikslams
25 ES valstybių narių per tą      Rumunija, Slovėnija,
patį laikotarpį vidurkio.         Slovakija

2) Kitos nei 1 dalyje             Ispanija                         80 % konvergencijos             85%
išvardintos valstybės narės,                                       tikslui bei regionams,
kurios 2007 m. sausio 1 d.                                         atitinkantiems
atitinka Sanglaudos fondo                                          laipsniško paramos
pereinamojo laikotarpio                                            teikimo reikalavimus
režimo reikalavimus.                                               pagal regioninio
                                                                   konkurencingumo ir
                                                                   užimtumo tikslą

                                                                   50 % regioninio
                                                                   konkurencingumo ir
                                                                   užimtumo tikslui už
                                                                   regionų, atitinkančių
                                                                   laipsniško paramos
                                                                   teikimo reikalavimus,
                                                                   ribų
 ---pagebreak---    2006 12 30           LT          Europos Sąjungos oficialusis leidinys                          L 411/9

           Kriterijai               Valstybės narės                  ERPF ir ESF         Sanglaudos fondas
                                                                                             Finansavimo
                                                                      Finansavimo            reikalavimus
                                                                      reikalavimus       atitinkančių išlaidų
                                                                  atitinkančių išlaidų         procentas
                                                                        procentas

3) Valstybės narės, išskyrus   Belgija, Danija, Vokietijos 75 % konvergencijos                    -
nurodytas 1 ir 2 dalyse.       Federacinė Respublika,       tikslui
                               Prancūzija, Airija, Italija,
                               Liuksemburgas,
                               Nyderlandai, Austrija,
                               Suomija, Švedija ir
                               Jungtinė Karalystė.

4) Valstybės narės, išskyrus   Belgija, Danija, Vokietijos 50 % regioninio                        -
nurodytas 1 ir 2 dalyse.       Federacinė Respublika,       konkurencingumo ir
                               Prancūzija, Airija, Italija, užimtumo tikslui
                               Liuksemburgas,
                               Nyderlandai, Austrija,
                               Suomija, Švedija ir
                               Jungtinė Karalystė.

5) Sutarties 299 straipsnio    Ispanija, Prancūzija ir          50%                               -
2 dalyje nurodyti atokiausi    Portugalija
regionai, kurie naudojasi
papildomais asignavimais
šiems regionams, numatytais
II priedo 20 dalyje

6) Atokiausi regionai,         Ispanija, Prancūzija ir          85 % pagal                        -
nurodyti Sutarties             Portugalija                      konvergencijos ir
299 straipsnio 2 dalyje                                         regioninio
                                                                konkurencingumo bei
                                                                užimtumo tikslus

                                                                                                         “